Μανιάτικη μπακαλιαρόσουπα
Σα να έχει λίγο κρύο σήμερα; Για να ζεσταθούμε θα φτιάξουμε αυτή τη γευστική ψαρόσουπα με τα λαχανικά.
800 γρ. μπακαλιάρος ξαλμυρισμένος, σε μεγάλα κομμάτια, 8 πατάτες μέτριες, σε μέτριους κύβους, 4 μέτρια ξερά κρεμμύδια, χοντροκομμένα, 2 - 3 μέτρια καρότα, σε μέτριες ροδέλες, 150 ml ελαιόλαδο, xυμός από 1 λεμόνι, 1 κουτ. σούπας αλεύρι, φρεσκοτριμμένο πιπέρι, 2 αυγά, χυμός από 1 λεμόνι
Για να φτιάξουμε μανιάτικη μπακαλιαρόσουπα, αρχικά βάζουμε, σε μια μεγάλη κατσαρόλα, τις πατάτες, τα κρεμμύδια και τα καρότα.Προσθέτουμε τόσο νερό όσο να υπερκαλύπτονται τα λαχανικά κατά 3 - 4 εκ.Έπειτα, τα βράζουμε σε μέτρια φωτιά για περίπου 20 - 30 λεπτά (από την ώρα του βρασμού), μέχρι να μαλακώσουν καλά. Αν χρειαστεί, προσθέτουμε νερό.Τοποθετούμε πάνω στα λαχανικά τα κομμάτια του μπακαλιάρου. Προσθέτουμε το ελαιόλαδο και το πιπέρι, ανακινούμε ελαφρώς την κατσαρόλα και βράζουμε για περίπου 8 λεπτά μέχρι να γίνει ο μπακαλιάρος.Σε ένα βαθύ πιάτο διαλύουμε το αλεύρι με λίγο ζεστό νερό ή ζωμό από την κατσαρόλα.Προσθέτουμε το λεμόνι, ανακατεύουμε πολύ καλά να μη σβολιάσει.Περιχύνουμε τη σούπα με το μείγμα και σείουμε την κατσαρόλα να πάει παντού.Την αφήνουμε να πάρει μία βράση και αποσύρουμε από την εστία.Σε δύο μπολ χωρίζουμε τα αυγά σε κρόκους και ασπράδια και τα χτυπάμε μέχρι να γίνουν μαρέγκα.Συνεχίζοντας το χτύπημα, προσθέτουμε τους κρόκους έναν-έναν.Αφού ενωθούν με το μείγμα, προσθέτουμε το λεμόνι.Με μια κουτάλα παίρνουμε λίγο ζωμό από την κατσαρόλα και με σιγανή ροή τον προσθέτουμε στο αυγολέμονο, ανακατεύοντας πολύ καλά για να μην κόψει.Όταν το μείγμα των αυγών έχει ζεσταθεί πολύ καλά, αδειάζουμε το αυγολέμονο στην κατσαρόλα και τη σείουμε έτσι ώστε να πάει παντού.Μεταφέρουμε την κατσαρόλα στη ζεστή εστία και, μόλις πάει να πάρει βράση, αποσύρουμε και σερβίρουμε τη μανιάτικη μπακαλιαρόσουπα.
Κρεμμύδι,Μπακαλιάρος,Πατάτες